pythainlp/thai-wiki-dataset-v4 huggingface dataset:
วัดพระศรีรัตนมหาธาตุ (จังหวัดสุพรรณบุรี)

วัดพระศรีรัตนมหาธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำสุพรรณบุรี ในตำบลรั้วใหญ่ อำเภอเมืองสุพรรณบุรี จังหวัดสุพรรณบุรี
ประวัติ.
วัดพระศรีรัตนมหาธาตุตั้งอยู่ในย่านเมืองสุพรรณุบรีเก่า ได้รับการสถาปนาขึ้นแต่เมื่อใดไม่ปรากฏหลักฐานระบุให้ทราบ จนเมื่อ พ.ศ. 2456 ได้พบลานทองจารึกภาษามคธด้วยอักษรขอม (จารึกหลักที่ 47) จากองค์พระปรางค์ พรรณาถึงปฏิสังขรณ์พระปรางค์ซึ่งชำรุดให้คืนดีและจากจารึกพวัดส่องคบ จังหวัดชัยนาท (จารึกหลักที่ 58) พรรณาถึงเจ้าเมืองขุนเพชรสารว่า ได้เคยทำบุญอุทิศบ้านเรือนถวายวัดพระศรีรัตนมหาธาตุเมืองสุพรรณบุรี จารึกหลักนี้บอกศักราชเป็น 770 เทียบตรงกับ พ.ศ. 1951 ย่อมเป็นหลักฐานได้ว่า วัดพระศรีรัตนมหาธาตุได้รับการสถาปนาก่อนปีดังกล่าว
โบราณสถาน.
พระปรางค์ประธาน สันนิษฐานว่าเป็นปรางค์สมัยอยุธยาตอนต้น จากจารึกหลักที่ 47 อาจสันนิษฐานว่า พระจักรพรรดิ กษัตริย์พระองค์หนึ่งแห่งโยชฌา (อโยธยาหรือกรุงศรีอยุธยา) ทรงสร้างไว้ แล้วพระราชาธิราช ซึ่งเป็นโอรสทรงสร้างซ่อมให้สูงกว่าเดิม สันนิษฐานว่าพระเจ้าจักรพรรดิ ในจารึกหลักที่ 47 คือพระราชบิดาของสมเด็จพระนครอินทราธิราช ขณะที่วินัย พงศ์ศรีเพียร เชื่อว่าปรางค์องค์นี้มีมาก่อนสร้างกรุงศรีอยุธยา และเห็นว่ากษัตริย์สองพระองค์นี้คือพระเจ้าอยู่หัวทองเดิม (พระสัสสุระของพระเจ้าอู่ทองรามาธิบดีที่ 1) กับขุนหลวงพะงั่ว ส่วนหม่อมเจ้าสุภัทรดิศ ดิศกุล เห็นว่าปรางค์ประธานนี้มีรูปแบบหลายประการที่สอดคล้องกับแบบแผนของปรางค์ประธานวัดราชบูรณะ ซึ่งสร้างขึ้นในปี พ.ศ. 1967 จึงเชื่อว่าปรางค์ประธานวัดพระศรีรัตนมหาธาตุ สุพรรณบุรี คงสร้างขึ้นราวครึ่งหลังของพุทธศตวรรษเดียวกัน
พระปรางค์ก่อด้วยอิฐสอดินทั้งองค์ ผิวนอกตั้งแต่ฐานล่างขึ้นไปจนถึงชั้นรับนภศูลฉาบปูนเกลี้ยง เหนือฐานเชิงบาตรก่อเป็นครรภคฤหะทรงสี่เหลี่ยม ภายในห้องสี่เหลี่ยมเปิดเป็นคูหาทางเข้าด้านหน้าพระปรางค์ ภายนอกครรภคฤหะอีก 3 ทิศทำเป็นคูหาก่อพื้นในช่องตัน เหนือซุ้มคูหาเป็นชั้นครุฑอัษฏางค์ สำหรับอายุการสร้างพระปรางค์องค์นี้ 
เจดีย์สมัยอู่ทอง 2 องค์ ด้านหน้าพระปรางค์ อยู่ในสภาพทรุดโทรม ลักษณะเช่นเดียวกันกับเจดีย์สมัยอู่ทองวัดพระรูป เป็นเจดีย์ไม่มีบัลลังก์แต่ทำเป็นลูกแก้วกลีบมะเฟืองขึ้นไป ทรงระฆังเป็นเส้นตั้ง พระพุทธรูปหินทราย มีจำนวนมากกว่า 100 องค์ อยู่ในสภาพชำรุดไม่เป็นรูปทับถมจมดินอยู่ในซอกวิหารหน้าองค์พระปรางค์ราวกับเป็น สุสานพระหินทราย วิหารเก่าและวิหารแกลบ อยู่ด้านหลังองค์พระปรางค์ มีวิหารเก่าอยู่ 2 หลัง พระประธานหันพระพักตร์ไปทางทิศตะวันตกตามคติของมอญ ด้านหลังพระประธานมีวิหารแกลบอยู่ 4 หลัง เป็นวิหารที่บูรณะขึ้นใหม่ในราว พ.ศ. 2469 ภายในวิหารแกลบบางหลังประดิษฐานพระพุทธรูปสกุลช่างอู่ทอง
พระเครื่อง.
วัดเป็นต้นกำเนิดของพระพิมพ์ผงสุพรรณบุรีที่โด่งดังมากในวงการพระเครื่องและเป็นหนึ่งในเบญจภาคี
วัดธรรมสถิติ์วราราม

วัดธรรมสถิติ์วราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม
วัดธรรมสถิติ์วราราม ไม่ทราบว่าใครเป็นผู้สร้าง จากคำบอกเล่าของผู้สูงอายุ ได้ความว่า พ.ศ. 2300 มีเจ้าอาวาสแล้ว ได้รับพระราชทานวิสุงคามสีมา พ.ศ. 2400 สมัยโบราณเรียกว่า วัดคู้ธรรมศาลา ต่อมาเปลี่ยนชื่อมาเป็น วัดคู้โพงพาง เมื่อ พ.ศ. 2454 เพื่อให้พ้องกับชื่อตำบล พ.ศ. 2465 ยุบตำบลโพงพางรวมกับตำบลบางขันแตกเป็นตำบลเดียวกัน จึงเปลี่ยนชื่อวัดอีกว่า วัดคู้บางขันแตก เพื่อให้พ้องกับชื่อตำบล ต่อมาพระเทพเวที (สนิธ เขมจารี) เห็นวัดนี้ชื่อพ้องกับวัดบางขันแตก จึงแนะนำให้เปลี่ยนชื่อใหม่ว่าเป็น วัดคู้ธรรมสถิตติ์ ตามนามของพระครูธรรมวิถีสถิตติ์ (โต สิทธิชัย) อดีตเจ้าอาวาส ผู้สร้างความเจริญให้แก่วัด ต่อมาทางราชการได้เปลี่ยนชื่อใหม่เป็น "วัดธรรมสถิตติ์วราราม" จนถึงปัจจุบัน
อาคารเสนาสนะ ได้แก่ อุโบสถเก่า ลวดลายหน้าบันสวยงาม ปูชนียวัตถุที่สำคัญ คือ พระประธานในอุโบสถ เป็นพระปั้นด้วยปูนปางมารวิชัย ของโบราณ ขนาดหน้าตักกว้าง 4 ศอก 1 คืบ สูง 6 ศอก 11 นิ้ว และพระสังกัจจายน์ มีงานปิดทองกลางเดือน 3 ของทุกปี วัดยังมีพิพิธภัณฑ์เรือ รวบรวมเรือชนิดต่างๆ ไว้มากมาย โดยพระมหานรินทร์ เตชธมฺโม เจ้าอาวาส เป็นผู้เก็บรวบรวมไว้ มีเรือขุดด้วยไม้ตะเคียน เรือกง เรือมาด เรือสำปั้น และเรือชนิดต่างๆ มากมายกว่า 30 ลำ
แมร์จอแนก

แมร์จอแนก  เป็นหมู่บ้านในตำบลเบย์ซอ อำเภอเบย์ซอ เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 135 คน 32 ครัวเรือน
การเลือกตั้งทางตรง

การเลือกตั้งทางตรง  เป็นกระบวนการเลือกตั้งผู้ดำรงตำแหน่งทางการเมือง โดยที่ผู้มีสิทธิเลือกตั้งมีสิทธิลงคะแนนเสียงเลือกบุคคลหรือพรรคการเมืองได้โดยตรง โดยการตัดสินผู้ชนะการเลือกตั้งนั้นขึ้นอยู่กับระบบการลงคะแนนที่ใช้ โดยส่วนมากใช้ระบบเสียงส่วนใหญ่ (Plurality system) และระบบสองรอบ (Two-round system) เพื่อหาผู้ชนะเพียงคนเดียว อาทิเช่น การเลือกตั้งประธานาธิบดี และการเลือกตั้งแบบบัญชีรายชื่อในสภานิติบัญญัติ
ตัวอย่างของการเลือกตั้งทางตรงได้แก่ รัฐสภายุโรป (ตั้งแต่ค.ศ. 1979 เป็นต้นมา) และสมาชิกสภาผู้แทนราษฎรสหรัฐ โดยได้รับการเลือกตั้งมาจากการเลือกตั้งทางตรงโดยผู้มีสิทธิเลือกตั้ง
ส่วนการเลือกตั้งทางอ้อม นั้นตรงข้ามกัน กล่าวคือ ผู้มีสิทธิเลือกตั้งลงคะแนนเลือกตัวแทนหรือคณะเลือกตั้ง เพื่อไปเลือกผู้ดำรงตำแหน่งทางการเมืองนั้นๆ ต่อไป
วัดชัยสิทธาวาส

วัดชัยสิทธาวาส เป็นวัดราษฎร์สังกัดคณะสงฆ์มหานิกาย ตั้งอยู่ริมแม่น้ำเจ้าพระยาในตำบลกระแชง อำเภอสามโคก จังหวัดปทุมธานี
วัดชัยสิทธาวาสสร้างในสมัยอยุธยาตอนปลาย ชื่อเดิมคือ วัดป่า ตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อวันที่ 9 เมษายน พ.ศ. 2400 แล้วก็มาเปลี่ยนเป็น "วัดชัยสิทธาวาส" โดยเจ้าอาวาสเมื่อปี พ.ศ. 2486
อาคารและเสนาสนะที่สำคัญ ได้แก่ อุโบสถกว้าง 6.5 เมตร เป็นอุโบสถเก่าที่มีศิลปะสวยงาม หน้าบันอุโบสถประดับด้วยปูนปั้นลายดอกพุตตาลสมัยรัตนโกสินทร์ ภายในมีพระประธาน หน้าตักกว้าง 1.5 เมตร สูง 3.5 เมตร เนื้อลงรักปิดทอง วิหาร 3 หลัง ศาลาการเปรียญ 1 หลัง กุฏิสงฆ์ 5 หลัง กำแพงรอบสังฆาวาสประมาณ 200 เมตร หอสวดมนต์ ศาลาท่าน้ำ ฌาปนสถาน หอระฆัง หอไตร โรงครัว นอกจากนี้ทางวัดยังมีพิพิธภัณฑ์เรือโบราณ ในอดีตบ้านกระแชงเป็นตลาดน้ำใหญ่ มีเรือนแพหนาแน่นเต็มคุ้งน้ำ มีระยะทางประมาณ 2 กิโลเมตร ตั้งแต่หน้าวัดไก่เตี้ยไปถึงวัดชัยสิทธาวาส วัดจึงได้รวบรวมเรือต่าง ๆ ที่เคยใช้ในอดีตมาเก็บไว้
กลุ่มหน่วยรบพิเศษ (ญี่ปุ่น)

กลุ่มหน่วยรบพิเศษ  เป็นหน่วยรบพิเศษและหน่วยต่อต้านการก่อการร้าย ของกองกำลังป้องกันตนเองภาคพื้นดินญี่ปุ่น ก่อตั้งขึ้นใน พ.ศ. 2547 โดยกระทรวงกลาโหมญี่ปุ่น เพื่อดำเนินหน้าที่การต่อต้านการก่อการร้ายและการสงครามกองโจร ที่เป็นภัยคุกคามประเทศญี่ปุ่น และควบคุมการปฏิบัติการทางทหารเพื่อต่อต้านการสงครามกองโจร หรือศัตรูที่เป็นกำลังรบพิเศษ
ฐานบัญชาการหน่วยตั้งที่ค่ายนาราชิโนะ ในเมืองฟูนาบาชิ, จังหวัดชิบะ ร่วมกับกองพลน้อยส่งทางอากาศที่ 1 ชื่อของหน่วยนี้แรกเริ่มมีชื่อว่า กลุ่มปฏิบัติการพิเศษ
กลุ่มหน่วยรบพิเศษนี้ ได้ถูกกล่าวถึงว่าเป็นกองกำลังรบพิเศษของญี่ปุ่นที่เทียบเท่ากับกรีนเบอเรต์และกองกำลังเดลตาของสหรัฐ
และในช่วงบุกเบิกของการก่อตั้งได้กำลังพลจากทั้ง 2 หน่วย เข้ามาช่วยพัฒนาและสนับสนุน จนได้ก่อตั้งกลุ่มหน่วยรบพิเศษของญี่ปุ่นขึ้นมา
จังหวัดของประเทศเบลเยียม

ในประเทศเบลเยียม จังหวัด  เป็นหน่วยการปกครองย่อยของแคว้น โดยแคว้นเฟลมิช (ฟลานเดอส์) และแคว้นวอลลูน (วอลโลเนีย) แบ่งออกเป็นจังหวัด แคว้นละ 5 จังหวัด ส่วนแคว้นสุดท้ายคือแคว้นนครหลวงบรัสเซลส์ไม่ได้แบ่งออกเป็นจังหวัดเนื่องจากในอดีตเป็นเพียงพื้นที่ส่วนเล็ก ๆ ของจังหวัดหนึ่ง
จังหวัดส่วนใหญ่ได้รับการตั้งชื่อตามดัชชีและเคาน์ตีที่เคยมีมาแต่ก่อนในพื้นที่ ในขณะที่เขตแดนนั้นส่วนมากเป็นมรดกมาจากการแบ่งเขตจังหวัดในสมัยที่ถูกผนวกเข้ากับจักรวรรดิฝรั่งเศสที่ 1 โดยใน ค.ศ. 1830 ที่มีการก่อตั้งประเทศเบลเยียมนั้นมีเพียงแค่ 9 จังหวัด รวมถึงจังหวัดบราบันต์อันเป็นที่ตั้งของเมืองหลวงบรัสเซลส์ ต่อมาใน ค.ศ. 1995 จังหวัดนี้ได้ถูกแบ่งเป็นสามส่วน ได้แก่ เฟลมิชบราบันต์ซึ่งกลายเป็นส่วนหนึ่งของแคว้นเฟลมิช วอลลูนบราบันต์ซึ่งกลายเป็นส่วนหนึ่งของแคว้นวอลลูน และส่วนสุดท้ายคือบริเวณแคว้นนครหลวงบรัสเซลส์ซึ่งกลายเป็นแคว้นที่สามของประเทศ การแบ่งการปกครองนี้แสดงให้เห็นถึงการแบ่งแยกทางการเมืองระหว่างแคว้นวอลลูนที่ใช้ภาษาฝรั่งเศสกับแคว้นเฟลมิชซึ่งใช้ภาษาดัตช์ โดยมีแคว้นนครหลวงบรัสเซลส์เป็นเขตทวิภาษา
การจัดการปกครองเป็นจังหวัดนั้นได้รับการระบุไว้ในมาตรา 5 ของรัฐธรรมนูญเบลเยียม โดยจังหวัดทั้งหมดรวมกับบรัสเซลส์สามารถแบ่งย่อยเป็นอีก 43 เขต และ 581 เขตเทศบาล
รัฐบาลจังหวัด.
การปกครองในจังหวัดประกอบด้วยสามฝ่าย ได้แก่ "สภาจังหวัด" ซึ่งเป็นฝ่ายนิติบัญญัติ; "คณะผู้แทน" หรือ "คณะจังหวัด" ซึ่งเป็นฝ่ายบริหาร; และ "ผู้ว่าราชการจังหวัด" ซึ่งมาจากการแต่งตั้งของรัฐบาลแคว้น (แคว้นเฟลมิชหรือแคว้นวอลลูน)
สมาชิก "สภาจังหวัด"  มาจากการเลือกตั้งของประชากรในจังหวัดนั้น ๆ จำนวนที่นั่งขึ้นอยู่กับสัดส่วนประชากร โดยกำหนดให้มีการเลือกตั้งทุก 6 ปี พร้อม ๆ กันกับการเลือกตั้งเทศบาล 
ฝ่ายบริหารซึ่งในอดีตเรียกว่า "คณะผู้แทนถาวร"  ในแคว้นเฟลมิชในปัจจุบันเรียกว่า "คณะผู้แทน"  ประกอบด้วยผู้ว่าราชการจังหวัด 1 ตำแหน่ง และรองผู้ว่าราชการจังหวัด 6 ตำแหน่ง ซึ่งมาจากการแต่งตั้งของสภาจังหวัด โดยตั้งแต่ ค.ศ. 2018 เป็นต้นมาได้มีการลดจำนวนรองผู้ว่าราชการจังหวัดลงเหลือเพียง 5 ตำแหน่ง ส่วนในแคว้นวอลลูนในปัจจุบันเรียกว่า "คณะจังหวัด"  ประกอบด้วยผู้ว่าราชการจังหวัด 1 ตำแหน่ง และรองผู้ว่าราชการจังหวัด จำนวน 4–5 ตำแหน่ง (ขึ้นอยู่กับจำนวนประชากรในจังหวัดนั้น ๆ) ซึ่งมาจากการแต่งตั้งของสภาจังหวัด
ในจังหวัดเฟลมิชบราบันต์มีตำแหน่งรองผู้ว่าราชการจังหวัด  อีกหนึ่งตำแหน่ง ซึ่งมาจากการแต่งตั้งของรัฐบาลแคว้นเฟลมิชจากการเสนอชื่อของรัฐบาลกลางเบลเยียม และจะต้องมีความรู้ความสามารถด้านภาษาทั้งสองภาษา โดยมีหน้าที่กำกับดูแลการบังคับใช้กฎหมายว่าด้วยการใช้ภาษาในเขตเทศบาลปริมณฑลของกรุงบรัสเซลส์
โดยภายหลังจากการปฏิรูปทางการเมืองครั้งที่ 5 หน้าที่รับผิดชอบขององค์การต่าง ๆ ในสังกัดจังหวัดนั้นได้รับการถ่ายโอนให้แก่แคว้นแทน โดยแคว้นมีอำนาจในการแก้ไขหรือตรากฎหมายว่าด้วยการองค์กรในระดับจังหวัดต่าง ๆ ได้ อย่างไรก็ตาม รัฐบาลกลางยังคงมีบทบาทในกิจการบางอย่างในจังหวัด เช่น แคว้นมีหน้าที่ในการแต่งตั้งผู้ว่าราชการจังหวัด เพียงแต่จะต้องได้รับการเสนอชื่ออย่างเป็นเอกฉันท์จากรัฐบาลกลางเท่านั้น การตรากฎหมายว่าด้วยผู้ว่าราชการและรองผู้ว่าราชการกรุงบรัสเซลส์รวมทั้งรองผู้ว่าราชการจังหวัดเฟลมิชบราบันต์ก็อยู่ในอำนาจของรัฐบาลกลางเช่นกัน
ศิลัมพา เลิศนุวัฒน์

ศิลัมพา เลิศนุวัฒน์ (เกิด 3 เมษายน พ.ศ. 2518) ชื่อเล่น กิ๊ฟ ที่ปรึกษารองนายกรัฐมนตรี (พีระพันธุ์ สาลีรัฐวิภาค) อดีตสมาชิกสภาผู้แทนราษฎร แบบบัญชีรายชื่อ สังกัดพรรคพลังพลเมืองไทย และอดีตสมาชิกสภาผู้แทนราษฎรกรุงเทพมหานคร
ประวัติ.
ศิลัมพา เกิดเมื่อวันที่ 3 เมษายน พ.ศ. 2518 ที่กรุงเทพมหานคร เป็นบุตรสาวคนที่สองของ สัมพันธ์ เลิศนุวัฒน์ อดีตรัฐมนตรีประจำสำนักนายกรัฐมนตรี และอดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรหลายสมัย กับ เพชรรัตน์ เลิศนุวัฒน์ 
ด้านชีวิตครอบครัว เธอสมรสกับ พันตำรวจโทสืบศักดิ์ ผันสืบ อดีตนักตะกร้อชื่อดังดีกรีทีมชาติไทย ณ ห้องแกรนด์ ฮอลล์ โรงแรมพลาซ่า แอทธินี ถนนวิทยุ เมื่อวันที่ 3 เมษายน พ.ศ. 2556 มีบุตรชาย 1 คน 
การศึกษา.
ศิลัมพา เลิศนุวัฒน์ เรียนชั้นประถมศึกษาและมัธยมศึกษาตอนต้น จากโรงเรียนซางตาครู้สคอนแวนท์ เขตธนบุรี กรุงเทพมหานคร ต่อมาเข้าเรียนระดับมัธยมศึกษาตอนปลาย จากโรงเรียนเตรียมอุดมศึกษา เขตปทุมวัน กรุงเทพมหานคร และระดับปริญญาตรี นิติศาสตรบัณฑิต จากมหาวิทยาลัยอัสสัมชัญ กรุงเทพมหานคร รวมทั้งระดับปริญญาโท 2 สาขา คือ นิติศาสตรมหาบัณฑิต จากมหาวิทยาลัยเคสเวสเทิร์นรีเสิร์ฟ รัฐโอไฮโอ สหรัฐอเมริกา และรัฐศาสตรมหาบัณฑิต สาขาความสัมพันธ์ระหว่างประเทศ จากจุฬาลงกรณ์มหาวิทยาลัย กรุงเทพมหานคร
การทำงาน.
ศิลัมพา เข้าทำงานเมื่อปี 2542 เป็นเจ้าหน้าที่ประจำศาลและผู้ช่วยผู้พิพากษาศาลเมือง รัฐโอไฮโอ สหรัฐอเมริกา ต่อมาในปี 2544 จึงกลับมาทำงานในประเทศไทย เป็นเจ้าหน้าที่ฝ่ายกฎหมาย บริษัท เอกชัย ดิสทริบิวชั่น ซิสเทม (เทสโก้ โลตัส) ต่อมาเป็นเจัาหนัาที่ฝ่ายกฎหมาย บริษัท เทเลคอมเอเซีย คอร์ปอเรชั่น จำกัด (ทีเอ) และเปลี่ยนชื่อเป็นบริษัท ทรู คอร์ปอเรชั่น จำกัด ในปัจจุบัน กระทั่งในปี 2548 ได้เข้าสู่งานการเมืองโดยลงสมัครและได้รับเลือกตั้งเป็นสมาชิกสภาผู้แทนราษฎรกรุงเทพมหานคร เขตธนบุรีและเขตคลองสาน สังกัดพรรคไทยรักไทย โดยการสนับสนุนของบิดา ต่อมาในปี 2549 มีการยุบสภา เธอได้รับเลือกตั้งอีกครั้งในเขตเลือกตั้งเดิม และมีการประกาศให้การเลือกตั้งเป็นโมฆะ
ศิลัมพา เคยดำรงตำแหน่งทางการเมือง อาทิ เลขานุการรัฐมนตรีว่าการกระทรวงการต่างประเทศ (นพดล ปัทมะ) ที่ปรึกษารองนายกรัฐมนตรี (สมพงษ์ อมรวิวัฒน์) ผู้ช่วยเลขานุการรัฐมนตรีว่าการกระทรวงคมนาคม (ทรงศักดิ์ ทองศรี) ที่ปรึกษารัฐมนตรีช่วยว่าการกระทรวงคมนาคม (ประจักษ์ แกล้วกล้าหาญ) ที่ปรึกษารัฐมนตรีช่วยว่าการกระทรวงคมนาคม (สุชาติ โชคชัยวัฒนากร)
ต่อมาในปี 2551 เธอย้ายไปร่วมงานกับพรรคภูมิใจไทย และทำหน้าที่เป็นผู้อำนวยการพรรคภูมิใจไทย จนถึงสิ้นปี 2554 หลังจากนั้นเมื่อบิดาของเธอได้ก่อตั้งพรรคการเมืองขึ้น ชื่อว่า พรรคพลังพลเมืองไทย เธอจึงเข้าร่วมงานในตำแหน่งรองเลขาธิการพรรค และได้รับเลือกตั้งในปี พ.ศ. 2562 เป็นสมาชิกสภาผู้แทนราษฎรแบบบัญชีรายชื่อ และได้รับเลือกเป็นเลขาธิการพรรคพลเมืองไทย
ในปี 2566 เธอย้ายไปสังกัดพรรครวมไทยสร้างชาติ และลงสมัคร ส.ส.กรุงเทพมหานคร เขต 24 แต่ไม่ได้รับเลือกตั้ง
สมาชิกสภาผู้แทนราษฎร.
เธอได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
อรรถพล สนิทวงศ์ชัย

อรรถพล สนิทวงศ์ชัย (29 เมษายน พ.ศ. 2510 - 22 มิถุนายน พ.ศ. 2548) เป็นอดีตนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดอุดรธานี 2 สมัย สังกัดพรรคไทยรักไทย และเป็นบุตรชายของ เฉลิมพล สนิทวงศ์ชัย อดีตรองประธานสภาผู้แทนราษฎร
ประวัติ.
อรรถพล สนิทวงศ์ชัย เป็นบุตรชายของเฉลิมพล สนิทวงศ์ชัย อดีตรองประธานสภาผู้แทนราษฎร กับ บังอร สนิทวงศ์ชัย และเป็นน้องชายของ ธิรดา สนิทวงศ์ชัย
อรรถพล สำเร็จการศึกษา บริหารธุรกิจบัณฑิต สาขาการตลาด จากมหาวิทยาลัยเกริก
อรรถพล ถึงแก่อนิจกรรมจากการพลัดตกอาคารคอนโดมีเนียม ชั้น 10 เมื่อวันที่ 22 มิถุนายน พ.ศ. 2548 ขณะพักอาศัยกับนางสาววาสนา สุนีย์ แฟนสาว ซึ่งเสียชีวิตจากการกระโดดตึกในห้องเดียวกันในวันต่อมา
การทำงาน.
อรรถพล สนิทวงศ์ชัย เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดอุดรธานีร่วมกับบิดา ในฐานะทายาททางการเมือง ในครั้งนั้นนายอรรถพล ลงสมัครรับเลือกตั้งในนามพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับเลือกตั้งเป็น ส.ส.สมัยแรก แต่บิดากลับไม่ได้รับเลือกตั้งและหันเหไปทำงานการเมืองท้องถิ่นโดยเป็นนายกองค์การบริหารส่วนจังหวัดอุดรธานี ในการเลือกตั้ง พ.ศ. 2547 
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ลงสมัครเป็นครั้งที่ 2 และได้รับเลือกตั้งเป็น ส.ส.อีกสมัย แต่หลังจากนั้นอีกเพียงไม่กี่เดือน เขาก็เสียชีวิตจากการพลัดตกจากอาคารชั้น 10
เจ้าชายวูนา ตากีตากีมาโลฮี

เจ้าชายเซียโอซี วูนา ตากีตากีมาโลฮี (ประมาณปี 1844 – มกราคม 1862) เป็นเจ้าชายแห่งตองงา พระองค์ทรงพระราชสมภพในช่วงประมาณปี 1884 และเป็นพระราชโอรสตามกฎหมายที่มีพระชนม์ชีพเพียงพระองค์เดียวของสมเด็จพระเจ้าจอร์จ ตูโปอูที่ 1 กับสมเด็จพระราชินีซาโลเต ลูเปเปาอู พระองค์มีพระเชษฐาคือเจ้าชายตูอูกีเตา ซึ่งสิ้นพระชนม์ในปี 1842 เมื่อมีพระชนมายุ 4 พรรษา พระนามของพระองค์ "เซียโอซี" หรือ จอร์จ เป็นการตั้งตามพระราชบิดา ที่ตั้งพระนามเพื่อเป็นเกียรติแด่สมเด็จพระเจ้าจอร์จที่ 3 แห่งสหราชอาณาจักร ขณะที่พระราชมารดาของพระองค์ตั้งพระนามว่า "ซาโลเต" หรือ ชาร์ล็อต ตามสมเด็จพระราชินีชาร์ล็อต ส่วนพระพี่น้องต่างพระมารดาของเจ้าชายวูนาอันได้แก่ เตวิตา อูงา และซาโลเต มาฟีเลโอ ปีโลเลวู ได้ถูกบอกตัดขาดจากพระราชบิดาของพระองค์ให้เป็นโอรสนอกกฎหมาย พร้อม ๆ ไปกับพระมารดาของพระพี่น้องดังกล่าว เนื่องจากมีสถานะเป็นมเหสีรอง ทั้งหมดนี้เกิดขึ้นหลังจากที่พระราชบิดาอภิเษกสมรสตามประเพณีคริสต์กับพระราชมารดาของเจ้าชายวูนา ซึ่งพระราชมารดาของพระองค์เคยเป็นพระมเหสีในพระเจ้าเลาฟีลีโตงา ตูอิโตงาพระองค์สุดท้าย นอกจากนี้พระมารดาของพระอัยยิกาของพระองค์ยังเคยมีสถานะสูงถึงตูอีโตงาเฟฟีเน
เมื่อมีพระชนมายุได้ 17 ถึง 18 พรรษา เจ้าชายวูนาสิ้นพระชนม์เมื่อเดือนมกราคม 1862 ไม่ได้อภิเษกสมรส ส่งผลให้พระราชบิดาไร้รัชทายาท การสิ้นพระชนม์ของพระองค์สร้างความโศกเศร้าให้กับพระชาชนตองงา โดยในพิธีพระศพ พระมหากษัตริย์ได้อนุญาตให้รื้อฟื้น "ตูกูโอโฟ" ซึ่งเป็นพิธีกรรมดั้งเดิมที่จะมีการมอบเสื่อและอาหารให้กับผู้วายชนม์ การกระทำดังกล่าวทำให้ผู้รับผิดชอบพิธีอย่างวิลเลียม จอร์จ ริชาร์ด สเตฟินสัน ตำหนิพระมหากษัตริย์อย่างเปิดเผยและอบรมผู้เข้าร่วมพิธีชาวพื้นเมือง อันนำไปสู่ความแตกแยกระหว่างพระมหากษัตริย์กับเวสเลยันเชิร์ช ลำดับการสืบสันตติวงศ์ว่างลงเป็นระยะเวลา 13 ปี จนกระทั่งมีการสถาปนารัฐธรรมนูญตองงาฉบับแรกขึ้นในปี 1875 ซึ่งทำให้สถานะของพระพี่น้องของเจ้าชายวูนาเป็นพระโอรสและธิดาตามกฎหมาย เจ้าชายเตวิตา อูงา พระเชษฐาต่างพระมารดาของพระองค์จึงขึ้นเป็นมกุฎราชกุมารตองงา ทว่าสมเด็จพระเจ้าจอร์จ ตูโปอูที่ 1 มีพระชนมายุยืนยาวกว่าพระราชโอรสและพระราชนัดดาทั้งหมด ทำให้พระราชปนัดดาเป็นผู้สืบราชสมบัติเป็นสมเด็จพระเจ้าจอร์จ ตูโปอูที่ 2
ธิรดา สนิทวงศ์ชัย

ธิรดา สนิทวงศ์ชัย (14 เมษายน พ.ศ. 2508 – 25 มิถุนายน พ.ศ. 2550) อดีตสมาชิกสภาผู้แทนราษฎรจังหวัดอุดรธานี 1 สมัย เป็นบุตรสาวคนโตของเฉลิมพล สนิทวงศ์ชัย อดีตรองประธานสภาผู้แทนราษฎร
ประวัติ.
นางสาวธิรดา สนิทวงศ์ชัย เกิดเมื่อวันที่ 14 เมษายน พ.ศ. 2508 ที่อำเภอเพ็ญ จังหวัดอุดรธานี เป็นบุตรของเฉลิมพล สนิทวงศ์ชัย กับนางบังอร สนิทวงศ์ชัย นางสาวธิรดาจบการศึกษาปริญญาตรี ด้านบริหารการตลาด จากมหาวิทยาลัยเกริก 
นางสาวธิรดา ถึงแก่อนิจกรรมที่โรงพยาบาลกรุงเทพ เมื่อวันที่ 25 มิถุนายน พ.ศ. 2550 หลังจากมีอาการอ่อนเพลีย เข้ารับการรักษาและอาการทรุดหนักลงอย่างรวดเร็ว จนต้องเข้ารับการรักษาในห้องไอ.ซี.ยู. ก่อนหน้านั้นน้องชายของเธอเปิดเผยว่าเธอป่วยด้วยโรคมะเร็ง
การทำงาน.
ธิรดา สนิทวงศ์ชัย เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดอุดรธานี แทนนายอรรถพล สนิทวงศ์ชัย น้องชาย ที่เสียชีวิตจากอุบัติเหตุพลัดตกจากตึกสูง เมื่อเดือนมิถุนายน พ.ศ. 2548 โดยเธอลงสมัครรับเลือกตั้งในนามพรรคไทยรักไทยเช่นเดียวกับบิดา และน้องชาย ได้รับเลือกตั้งเป็น ส.ส.สมัยแรก ในเดือนกรกฎาคม พ.ศ. 2548 และการเลือกตั้งในเดือนเมษายน พ.ศ. 2549 แต่ศาลมีคำพิพากษาให้เลือกตั้งเป็นโมฆะ
นางสาวธิรดา มีประสบการณ์ทางการเมือง เป็นอดีตที่ปรึกษารัฐมนตรีช่วยว่าการกระทรวงมหาดไทย (ประชา มาลีนนท์) ผู้ช่วยเลขานุการกรรมาธิการกระทรวงคมนาคม และกรรมาธิการวิทยาศาสตร์และเทคโนโลยี
สมาชิกสภาผู้แทนราษฎร.
ธิรดา สนิทวงศ์ชัย ได้รับเลือกตั้งเป็นสมาชิกสภาผู้แทนราษฎร 1 สมัย คือ
ประชาคมผู้พูดภาษาเยอรมันแห่งเบลเยียม

ประชาคมผู้พูดภาษาเยอรมันแห่งเบลเยียม (;) หรือ เบลเยียมตะวันออก (;) เป็นหนึ่งในสามประชาคมตามรัฐธรรมนูญในราชอาณาจักรเบลเยียม มีพื้นที่ 854 ตารางกิโลเมตร ตั้งอยู่ภายในจังหวัดลีแยฌ (ลึททิช) ในแคว้นวอลลูน มีจำนวนเทศบาลทั้ง 9 แห่งจาก 11 แห่งในภูมิภาคอ็อยเพิน-มาลเมอดี และมีจำนวนประชากร 77,949 คน ซึ่งคิดเป็นร้อยละ 7 ของประชากรในจังหวัดลีแยฌ และประมาณร้อยละ 0.6 ของประชากรในประเทศ
ประชาคมผู้พูดภาษาเยอรมันแห่งเบลเยียมมีพรมแดนติดกับประเทศเนเธอร์แลนด์ เยอรมนี และลักเซมเบิร์ก โดยมีการปกครองโดยสภาและรัฐบาลเป็นของตัวเอง เมืองหลวงของประชาคมฯ ตั้งอยู่ที่อ็อยเพิน ประชาคมฯ ประกอบด้วยดินแดนของเยอรมนีในอดีตที่ถูกผนวกเข้ากับเบลเยียมใน ค.ศ. 1920 
บทบาทและหน้าที่.
ตามมาตรา 130 ในรัฐธรรมนูญเบลเยียม บทบาทและหน้าที่รับผิดชอบของประชาคมผู้พูดภาษาเยอรมันมีดังนี้
ยูเอ็นวีเอส

ยูเอ็นวีเอส (ย่อมาจาก UNIVERSE) เป็นวงไอดอลที่อยู่ในเกาหลีใต้ มีสมาชิกดั้งเดิมประกอบด้วย ซีฮุน, อิล, จางกง, ยงยง และ มินโฮ วงได้เดบิวต์ในไต้หวันซึ่งพวกเขาปล่อยซิงเกิลดิจิทัล "Uni-verse" และ "Hacker" ในปี 2559 และ 2560 ตามลำดับ ยูเอ็นวีเอสเซ็นสัญญากับ Chitwn Music ในประเทศบ้านเกิดโดยมีสมาชิกผู้ก่อตั้งได้แก่ ชางกยู (ชื่อเดิม ชางกง) และ วายวาย (ยงยง) และเพิ่มสมาชิกใหม่คือ จุน เอช. , อึนโฮ และ เจน พวกเขาปล่อยซิงเกิลอัลบั้มเปิดตัว "Debut Single: Timeless" และซิงเกิลนำ "Timeless" ในประเทศเมื่อวันที่ 23 กุมภาพันธ์ 2563
เกิทซ์ ฟ็อน แบร์ลิชชิงเงิน

ก็อทฟรีท "เกิทซ์" ฟ็อน แบร์ลิชชิงเงิน  สมญา เกิทซ์กำปั้นเหล็ก  เป็นอัศวินจักรวรรดิ ทหารรับจ้าง และกวีชาวเยอรมันฟรังเคิน เกิดราวค.ศ. 1480 ในตระกูลขุนนางจากเมืองแบร์ลิชชิงเงิน (ปัจจุบันคือเมืองเชินทัลในรัฐบาเดิน-เวือร์ทเทิมแบร์ค)
เกิทซ์เป็นทหารที่เก่งกาจ ออกรบครั้งแรกขณะมีอายุเพียงสิบเจ็ดปี เขาสูญเสียแขนข้างขวาจากกระสุนปืนใหญ่ในการทำศึกในฐานะทหารรับจ้างของดยุกแห่งบาวาเรียในค.ศ. 1504 ทำให้เขาต้องสวมมือเทียมที่ทำจากเหล็กแทน เป็นที่มาของสมญากำปั้นเหล็ก นอกจากนี้เขายังถูกเรียกว่า โรบินฮูดแห่งเยอรมนี เพราะในเวลาที่ปลอดสงคราม เขามักจะจับตัวชนชั้นสูงมาเรียกค่าไถ่หรือดักปล้นกองขบวนสินค้า
เกิทซ์เป็นผู้นำฝ่ายกบฏชาวนาในสงครามชาวนาเมื่อค.ศ. 1524 ถึง 1525 แต่เมื่อชาวนาเป็นฝ่ายพ่ายแพ้ เกิทซ์อ้างว่าตนเองถูกบีบบังคับให้เป็นผู้นำ ศาลหลวงแห่งจักรวรรดิจึงตัดสินว่าเขาไม่มีความผิด อย่างไรก็ตาม ฝ่ายสันนิบาตชวาเบินยังคงต้องการเอาผิดกับเขา จึงล่อเขาไปยังเมืองเอาคส์บวร์คและอ้างข้อหาเก่าทำการคุมขังเขา เกิทซ์ถูกปล่อยตัวในค.ศ. 1530 โดยสาบานว่าตนเองจะกลับไปพำนักที่บริเวณฮอร์นแบร์คเท่านั้น
เกิทซ์ซื้อปราสาทฮอร์นแบร์คตั้งอยู่ริมแม่น้ำเน็คคาร์ และอาศัยอยู่ที่นั่น ต่อมาในค.ศ. 1540 จักรพรรดิคาร์ลที่ 5 ทรงปลดพันธนาการเขาจากคำสาบาน เกิทซ์เข้าร่วมรบ เพื่อต่อต้านจักรวรรดิออตโตมันของสุลัยมานผู้เกรียงไกรในค.ศ. 1542 และมีส่วนร่วมในการรุกรานฝรั่งเศสในค.ศ. 1544 หลังจากนั้นเขากลับไปพำนักอยู่ที่ปราสาทฮ็อร์นแบร์คจนเสียชีวิตในค.ศ. 1562 ขณะมีอายุ 81 ปี เขาแต่งงานสองครั้ง มีลูกสาวสามคนและลูกชายเจ็ดคน
สนธยาประชาธิปไตย

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
สนธยาประชาธิปไตย: ทำไมคนดี ๆ ถึงกลายเป็นเผด็จการ  เป็นหนังสือตีพิมพ์เมื่อปี 2020 (ฉบับภาษาไทยตีพิมพ์ปี 2021) โดยแอน แอพเพิลบอม พูดคุนเกี่ยวกับการถดถอยของประชาธิปไตย และการผงาดของการเมืองแบบประชานิยมฝั่งขวากับโอกาสเป็นเผด็จการเบ็ดเสร็จ โดยบอกเล่าผ่านสามกรณีหลัก ได้แก่ การเมืองในโปแลนด์, สหราชอาณาจักร และ สหรัฐ
การวิเคราะห์ของแอพเพิลบอมพุ่งเป้าไปที่กลุ่มปัญญาชน (intellectual) ซึ่งเธอเรียกว่า "ครูสอนศาสนา" (clercs) ผู้ให้เหตุผลแก้ต่างให้กับการกลายเป็นเผด็จการ.
เนื้อหา.
แอพเพิลบอมเป็นนักข่าวชาวอเมริกันที่เดินทางอาศัยเข้าออกประเทศโปแลนด์ เธอเปิดเรื่องหนังสือโดยการเล่าปาร์ตีเมื่อปี 1999 ที่เธอจัดขึ้นในโปแลนด์และมีผู้เข้าร่วมเป็นผู้นิยมการเมืองประชาธิปไตยขวากลาง และ "เสรีนิยม, ผู้นิยมตลาดเสรี" และเธอได้ติดตามผู้เข้าร่วมปาร์ตีนั้นมาสู่ชีวิตของบุคคลเหล่านั้นในปัจจุบัน ที่ซึ่งจำนวนหนึ่งหันหน้าเข้าสู่ขั้วการเมืองแบบประชานิยมฝั่งขวา และ เผด็จการเบ็ดเสร็จ (และบางคน แม้แต่สนับสนุนทฤษฎีสมคบคิดต่อต้านชาวยิว) ส่วนอีกจำนวนหนึ่งยังคงเป็นผู้นิยมประชาธิปไตย เธอเรียกกลุ่มแรกว่าเป็นพวก "ครูสอนศาสนา" (clercs) โดยอ้างจากหนังสือ "La Trahison des Clercs" ของ จูเลียน เบนดา และพุ่งประเด็นของหนังสือส่วนใหญ่ไปที่การอธิบายการแปรผันของ "ครูสอนศาสนา" เหล่านี้ จากผู้สนับสนุนอุดมการณ์ประชาธิปไตยไปเป็นผู้นิยมเผด็จการ เธอมองว่าคนกลุ่ม "ครูสอนศาสนา" เป็นตัวการสำคัญที่ผลักดันสังคมให้ยอมรับเผด็จการ
ในบรรดา "ครูสอนศาสนา" ที่เธออ้างถึงในหนังสือ มีทั้ง #เปลี่ยนทาง (สเปน), Ania Bielecka (โปแลนด์), ซิมอน เฮฟเฟอร์ (สหราชอาณาจักร), ลอรา อิงกราแฮม (สหรัฐ), and Mária Schmidt (ฮังการี) ผู้ที่แอพเพิลบอมระบุว่า "[ท้ายที่สุดกลับ]มาบ่อนทำลายหน้าที่ของปัญญาชน ซึ่งคือการบอกความเป็นจริงแก่สาธารณะ" ในทางกลับกัน คนเหล่านี้กลับ "ปกป้องผู้นำของตน โดยไม่สนใจว่าการกระทำน้้นจะเลวร้าย ขัดต่อหลักการเหตุผล และบ่อนทำลายประเทศชาติเพียงใด"
การตอบรับ.
"เดอะนิวยอร์กไทมส์" โดย บิล เคลเลอร์ เขียนว่าหนังสือเล่มนี้เป็นการสืบทอดการพูดคุยที่มีไว้ในหนังสือ "The Death of Democracy" ของ เบนจามิน คาร์เทอร์ เฮทท์ ซึ่งเป็นหนังสือเกี่ยวกับว่าทำไมการล่มสลายของเยอรมนีไวมาร์นำไปสู่การเติบโตของลัทธินาซี, "How Democracies Die" หนังสือรัฐศาสตร์ของ Steven Levitsky และ Daniel Ziblatt ซึ่งพูดคุยเกี่ยวกับข้อผิดพลาดที่เกิดในรัฐที่ล้มเหลวทางประชาธิปไตย และหนังสือ "Surviving Autocracy" ของ Masha Gessen ซึ่งเนื้อหาเกี่ยวกับ ลัทธิทรัมป์ 
"เดอะการ์เดียน" โดย John Kampfner เรียกขานหนังสือเล่มนี้ว่าเป็นหนังสือการเมืองที่ "น่าสนใจจนวางไม่ลง" (engrossing) และ "เป็นส่วนตัวอย่างหนัก (intensely personal) ซึ่งยิ่งทำให้เล่มนี้ทรงพลังขึ้นไปอีก"
หมายเหตุ.
<templatestyles src="Reflist/styles.css" />
เมื่อโลกไม่มีเรา

เมื่อโลกไม่มีเรา  เป็นหนังสือภาษาอังกฤษ ตีพิมพ์ปี 2007 (ภาษาไทย ปี 2021) เกี่ยวกับสิ่งที่จะเกิดขึ้นกับธรรมขาติและสิ่งแวดล้อมที่มนุษย์สร้างขึ้นหากมนุญ์ทั้งหมดหายไปโดยทันที เขียนโดยนักข่าวชาวอเมริกัน แอลัน ไวส์แมน ตีพิมพ์โดย เซนต์มาร์ตินส์เพรส ธอมัส ดุน บุกส์ หนังสือเป็นส่วนขยายเป็นเล่มของบทความของไวส์แมนที่ตีพิมพ์ในเดือนกุมภาพันธ์ 2005 ใน "ดิสคัฟเวอร์" ในชื่อ "Earth Without People" เนื่อหาของหนังสือเป็นลักษณะการทดลองทางความคิด โดยในหนังสือ ไวส์แมนระบุว่าย่านที่อยู่อาศัยของมนุษย์จะกลายเป็นป่าโดยสมบูรณ์ใน 500 ปี ส่วนหลักฐานที่จะปรากฏถึงการดำรงอยู่ของมนุษย์ที่จะยังคงอยู่บนโลกนานที่สุดคือขยะกัมมันตรังสี, รูปปั้นบรอนซ์, พลาสติก และเขารัชมอร์ 
ไวส์แมนได้เดินทางไปสัมภาษณ์นักวิชาการ, นักวิทยาศาสตร์ และผู้เชี่ยวชาญในด้านต่าง ๆ จากนั้นเขาจึงนำคำกล่าวเหล่านี้มาประกอบขึ้นเป็นการทำนายสิ่งที่จะเกิดขึ้นในหนังสือ หนังสือประสบความสำเร็จอย่างมากในสหรัฐและขึ้นอันดับที่ 6 ชองหนังสือขายดีที่สุดของ "นิวยอร์กไทมส์" กละเป็นหนังสือขายดีที่สุดอันดับหนึ่งของ "ซานฟรานซิสโกครอนิเคิล" สำหรับเดือนกันยายน 2007 รวมถึงเคยเป็นหนังสืออันดับหนึ่งของหนังสือสารคดีที่ดีที่สุดของปีโดย "ไทม์" และ "เอนเตอร์เทนเมนต์วีคลี" ในปี 2007 หนังสือได้รับการตีพิมพ์หลายภาษา รวมถึงภาษาไทยซึ่งเป็นผลงานแปลโดย สรณรัชฎ์ กาญจนะวณิชย์
เพิ่มพูน ทองศรี

เพิ่มพูน ทองศรี (เกิด 10 มกราคม พ.ศ. 2491) เป็นนักการเมืองชาวไทย อดีตสมาชิกสภาผู้แทนราษฎร แบบสัดส่วน สังกัดพรรคพลังประชาชน และอดีตสมาชิกวุฒิสภาจังหวัดบุรีรัมย์ เป็นพี่ชายของทรงศักดิ์ ทองศรี
ประวัติ.
เพิ่มพูน ทองศรี เกิดเมื่อวันที่ 10 มกราคม พ.ศ. 2491 เป็นบุตรของ สุนีย์ ทองศรี (มารดา) และเป็นพี่ชายของ ทรงศักดิ์ ทองศรี และ รุ่งโรจน์ ทองศรี เขาจบการศึกษาสาขาการพัฒนาชุมชน จากมหาวิทยาลัยราชภัฏบุรีรัมย์ และปริญญาโทด้านการบริหารทรัพยากรบุคคล จากมหาวิทยาลัยราชภัฏมหาสารคาม
เพิ่มพูน ทองศรีมีบุตรชายเป็นนักการเมือง คือ จักรกฤษณ์ ทองศรี สมาชิกสภาผู้แทนราษฎรจังหวัดบุรีรัมย์
การทำงาน.
เพิ่มพูน ทองศรี เป็นนักการเมืองท้องถิ่นในจังหวัดบุรีรัมย์ เคยได้รับเลือกตั้งเป็นสมาชิกสภาจังหวัด (สจ.) 4 สมัย ต่อมาในปี 2543 ได้รับเลือกตั้งเป็นสมาชิกวุฒิสภาจังหวัดบุรีรัมย์ ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ซึ่งเป็นการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน ต่อมาในปี 2550 จึงได้เข้าร่วมงานการเมืองกับพรรคพลังประชาชน ลงสมัครรับเลือกตั้งสมาชิกสภาผู้แทนราษฎรไทยแบบสัดส่วน กลุ่มจังหวัดที่ 4 ลำดับที่ 3 และได้รับเลือกตั้งเป็น ส.ส.สมัยแรก ต่อมาปี 2554 เขาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 7 พรรคภูมิใจไทย แต่ไม่ได้รับเลือกตั้ง เนื่องจากพรรคภูมิใจไทยได้เพียง 5 ที่นั่ง
ในปี 2557 นายเพิ่มพูน ลงสมัครรับเลือกตั้ง ส.ส.จังหวัดบุรีรัมย์ เขต 7 แต่การเลือกตั้งเป็นโมฆะ แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 19 พรรคภูมิใจไทย
รุ่งโรจน์ ทองศรี

รุ่งโรจน์ ทองศรี (เกิด 26 พฤศจิกายน พ.ศ. 2505) เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดบุรีรัมย์ สังกัดพรรคภูมิใจไทย อดีตสมาชิกวุฒิสภาจังหวัดบุรีรัมย์
ประวัติ.
รุ่งโรจน์ เกิดเมื่อวันที่ 26 พฤศจิกายน พ.ศ. 2505 เป็นน้องชายเพิ่มพูน ทองศรี และทรงศักดิ์ ทองศรี สำเร็จการศึกษาวิศวกรรมศาสตรบัณฑิต (วิศวกรรมโยธา) จาก UNIVERSITY OF SAN JOSE-RECOLETOS ประเทศฟิลิปปินส์
การทำงาน.
รุ่งโรจน์ เป็นนักการเมืองในจังหวัดบุรีรัมย์ ในปี 2549 ลงสมัครรับเลือกตั้งสมาชิกวุฒิสภาจังหวัดบุรีรัมย์ ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 ได้รับเลือกตั้ง สว.บุรีรัมย์ แต่ต้องสิ้นสุดลงเนื่องจากเกิดรัฐประหารในประเทศไทย พ.ศ. 2549 ต่อมาในปี 2550 จึงได้เข้าร่วมงานการเมืองกับพรรคพลังประชาชน ลงสมัครรับเลือกตั้งสมาชิกสภาผู้แทนราษฎรจังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ชนะการเลือกตั้งทั้ง 3 คน แต่ในภายหลังประชุมคณะกรรมการการเลือกตั้ง (กกต.) มีมติสั่งเพิกถอนสิทธิเลือกตั้งของประกิจ พลเดช, พรชัย ศรีสุริยันโยธิน และรุ่งโรจน์ ทองศรี ว่าที่ สส.เขต 1 จังหวัดบุรีรัมย์ พรรคพลังประชาชนเป็นเวลา 1 ปี (การแจกใบแดง) และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดบุรีรัมย์ โดยกำหนดวันเลือกตั้งใหม่คือวันที่ 17 มกราคม 2551
รุ่งโรจน์ ลงสมัครรับเลือกตั้งอีกครั้งในจังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขตเลือกตั้งที่ 8 เอาชนะขจรธน จุดโต จากพรรคเพื่อไทย และในปี 2557 นายรุ่งโรจน์ ลงสมัครรับเลือกตั้ง สส.จังหวัดบุรีรัมย์ เขต 8 แต่การเลือกตั้งเป็นโมฆะ และลงสมัคร สส.จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็น สส.อีกสมัย
สนิท จันทรวงศ์

สนิท จันทรวงศ์ (เกิด 25 กรกฎาคม พ.ศ. 2485) เป็นนักการเมืองชาวไทย อดีตสมาชิกสภาผู้แทนราษฎรจังหวัดอุบลราชธานี 3 สมัย และเป็นสมาชิกสภาผู้แทนราษฎรชุดที่ดำรงตำแหน่งในขณะที่แยกจังหวัดอำนาจเจริญ อดีตสมาชิกวุฒิสภาจังหวัดอุบลราชธานี
ประวัติ.
สนิท เกิดเมื่อวันที่ 25 กรกฎาคม พ.ศ. 2485 สำเร็จการศึกษาคุรุศาสตรบัณฑิต สาขาอุตสาหกรรมศิลป์ จากวิทยาลัยครูอุบลราชธานี
การทำงาน.
สนิท เข้าสู่งานการเมืองโดยลงสมัครรับเลือกตั้งสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจสังคม และได้รับเลือกตั้งยกทีม (สนิท จันทรวงศ์ ธีระชัย ศิริขันธ์ และธนา เมตตาริกานนท์) และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ในสังกัดพรรคกิจสังคม เช่นเดิม
สนิท อยู่ในกลุ่มพระพาย ซึ่งย้ายไปร่วมงานกับพรรคความหวังใหม่ ได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 ในนามพรรคความหวังใหม่ ได้รับเลือกตั้งเป็น สส. เขตเลือกตั้งที่ 3 อำเภอม่วงสามสิบ, อำเภอเขื่องใน, อำเภออำนาจเจริญ, อำเภอพนา, อำเภอหัวตะพาน และ กิ่งอำเภอลืออำนาจ ต่อมาในวันที่ 1 ธันวาคม พ.ศ. 2536 ได้มีการจัดตั้งจังหวัดอำนาจเจริญขึ้น ส่งผลให้สุทัศน์ เงินหมื่น วิฑูรย์ นามบุตร และสนิท จันทรวงศ์ จึงเป็น สส.ชุดแรกของจังหวัดอำนาจเจริญ
ในปี 2544 ได้รับเลือกตั้งเป็นสมาชิกวุฒิสภาจังหวัดอุบลราชธานี ซึ่งเป็นการเลือกตั้งใหม่ตามมติ กกต.
สนิทเคยดำรงตำแหน่งทางการเมือง อาทิ เลขานุการรัฐมนตรีว่าการกระทรวงแรงงานและสวัสดิการสังคม ผู้ช่วยเลขานุการรัฐมนตรีว่าการกระทรวงพาณิชย์ ผู้ช่วยเลขานุการรัฐมนตรีว่าการกระทรวงแรงงานและสวัสดิการสังคม ที่ปรึกษารองประธานสภาผู้แทนราษฎร คนที่ 1 และที่ปรึกษารัฐมนตรีช่วยว่าการกระทรวงแรงงานและสวัสดิการสังคม
กีฬาระบำใต้น้ำในโอลิมปิกฤดูร้อน 2020 – หญิงคู่

การแข่งขันกีฬาระบำใต้น้ำในโอลิมปิกฤดูร้อน 2020 – หญิงคู่ เป็น 1 ใน 2 รายการแข่งขันระบำใต้น้ำที่โตเกียว ประเทศญี่ปุ่น จะจัดขึ้น ณ ศูนย์กีฬาทางน้ำโตเกียว ใน พ.ศ. 2564 จะเป็นครั้งที่ 9 ที่จัดแข่งขันรายการหญิงคู่ในโอลิมปิก
ผลการแข่งขัน.
ชิงชนะเลิศ.
รอบชิงชนะเลิศจะแข่งขันโดยประเภทคู่ 12 อันดับแรกในรอบคัดเลือก คะแนนประจำทางเทคนิคจะนำมาใช้ตั้งแต่รอบคัดเลือกไปจนถึงรอบชิงชนะเลิศ แต่คะแนนฟรีจะให้คะแนนอีกครั้ง
กีฬาระบำใต้น้ำในโอลิมปิกฤดูร้อน 2020 – ทีมหญิง

การแข่งขันกีฬาระบำใต้น้ำในโอลิมปิกฤดูร้อน 2020 – ทีมหญิง เป็น 1 ใน 2 รายการแข่งขันระบำใต้น้ำที่โตเกียว ประเทศญี่ปุ่น จะจัดขึ้น ณ ศูนย์กีฬาทางน้ำโตเกียว ใน พ.ศ. 2564 จะเป็นครั้งที่ 7 ที่จัดแข่งขันรายการทีมหญิงในโอลิมปิก
วัดวังน้ำเขียว (จังหวัดนครปฐม)

วัดวังน้ำเขียว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังน้ำเขียว อำเภอกำแพงแสน จังหวัดนครปฐม
วัดวังน้ำเขียวตั้งวัด เมื่อ พ.ศ. 2464 ตามตำนานที่เล่าสืบต่อกันมา ก่อนนั้นหมู่บ้านวังน้ำเขียว เรียกว่า หมู่บ้านคลองแล้ง ตั้งอยู่ตำบลทุ่งกระพังโหม อำเภอสามแก้ว ต่อมาย้ายมาอยู่ที่บ้านยาง แล้วเปลี่ยนชื่อมาเป็นอำเภอกำแพงแสน ประชาชนประกอบด้วยคนหลายเชื้อชาติ ได้แก่ ไทย จีน ลาวครั่ง ไทยโซ่ง ประกอบอาชีพทำไร่ ทำนา เลี้ยงสัตว์ หมู่บ้านวังน้ำเขียวไม่มีวัด เมื่อมีงานบุญชาวบ้านต้องเดินทางไปทำบุญที่วัดลำเหย หรือวัดอื่น ๆ ซึ่งอยู่ไกลมาก ต่อมานายจอน สีสังข์ ซึ่งเป็นชาวบ้านหมู่บ้านวังน้ำเขียวได้บริจาคที่ดินสร้างวัดจำนวน 21 ไร่ เพื่อสร้างวัด ใช้ชื่อวัดว่า วัดคลองแล้ง เมื่อ พ.ศ. 2464 มีพระอาจารย์คุ่ย เป็นเจ้าอาวาส ต่อมาเปลี่ยนชื่อวัดมาเป็น "วัดวังน้ำเขียว" เพราะมีคลองสายหนึ่งซึ่งแยกมาจากแม่น้ำแม่กลอง ชื่อ "คลองท่าสารบางปลา" ไหลผ่านหน้าวัด คลองนี้เมื่อถึงฤดูแล้ง น้ำจะแห้งขาดเป็นตอน ๆ เฉพาะที่บ้านคลองแล้ง น้ำในคลองจะมีสีเขียวลึกมาก ชาวบ้านจึงเรียกว่า วังน้ำเขียว และตั้งชื่อวัดให้สอดคล้องกับพื้นที่ วัดได้รับพระราชทานวิสุงคามสีมา เมื่อ พ.ศ. 2485 เขตวิสุงคามสีมากว้าง 40 เมตร ยาว 80 เมตร
วัดหนองจิก (จังหวัดนครปฐม)

วัดหนองจิก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม มีเนื้อที่ตั้งวัด 55 ไร่ 2 งาน 37 ตารางวา 
เมื่อราว พ.ศ. 2460 ได้มีพระภิกษุชื่อ หลวงพ่อหงษ์ มาปักกลดและจำพรรษาบริเวณนี้ โดยนายแสง นิลธรรมเสน และ นายหงษ์ ยี่ชวน บริจาคที่ดินสร้างวัดประมาณ 40 ไร่ ได้รับอนุญาตสร้างวัดเมื่อ 10 พฤษภาคม พ.ศ. 2471 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2539 โดยได้ปลูกกุฏิทรงไทย 2 หลัง 10 ห้อง พร้อมหอฉัน หอสวดมนต์ และศาลามุงแฝก 1 หลัง เป็นวัดแรกของตำบล ตั้งชื่อว่า "วัดหนองจิก" ด้วยเหตุผลที่ว่าวัดนี้มีหนองน้ำขนาดใหญ่ มีต้นจิกขึ้นปกคลุมรอบบริเวณหนองน้ำเป็นจำนวนมาก ชื่อนี้จึงมีความเหมาะสมกับหมู่บ้านและวัด
สภาวอลลูน

สภาวอลลูน  หรือ สภาวอลโลเนีย  เป็นสภานิติบัญญัติแห่งแคว้นวอลลูน (หรือวอลโลเนีย) อันเป็นหนึ่งในเขตการปกครองของเบลเยียม (อีกสองแคว้นได้แก่แคว้นเฟลมิชและแคว้นนครหลวงบรัสเซลส์) ที่ทำการสภาซึ่งเป็นสถานพยาบาลเก่าแซ็ง-ฌีลตั้งอยู่บริเวณที่แม่น้ำเมิซและแม่น้ำซ็องบร์มาบรรจบกันในเมืองนามูร์ซึ่งเป็นเมืองหลวงของแคว้น แม่น้ำสายหลักทั้งสองเป็นแม่น้ำสายหลักของเขตอุตสาหกรรมเก่า "ซียงแอ็งดุสทรีแยล" ซึ่งพื้นที่ที่มีผู้อยู่อาศัยมากที่สุดในวอลโลเนีย ฝั่งตรงข้ามแม่น้ำเมิซเป็นที่ตั้งของ "เอลีแซ็ต" ที่ทำการรัฐบาลวอลลูน
องค์ประกอบ.
สมาชิกทั้งหมดของสภาวอลลูนโดยตำแหน่งถือเป็นสมาชิกสภาประชาคมฝรั่งเศส ยกเว้นสมาชิกผู้พูดภาษาเยอรมัน (ในปัจจุบันมี 2 คน) ซึ่งเป็นผู้แทนประชากรผู้พูดภาษาเยอรมันในแคว้นวอลลูนและเป็นสมาชิกที่ปรึกษาในสภาประชาคมผู้พูดภาษาเยอรมัน
สภาวอลลูนมีบทบาทหน้าที่ดังนี้
วัดศาลาตึก

วัดศาลาตึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม มีเนื้อที่วัด 42 ไร่ 89 ตารางวา วัดตั้งอยู่ในเขตรอยต่อ 3 จังหวัด คือ นครปฐม ราชบุรี และกาญจนบุรี
คำว่า "ศาลาตึก" เป็นซากโบราณสถาน สันนิษฐานว่าเรียกตามประวัติทางโบราณคดีโดยมีหลักฐานที่เหลือร่องรอยไว้เป็นซากอิฐโบราณสร้างเป็นรูปตึกแถว ตามคำบอกเล่าของชาวบ้านเล่าว่า สร้างในสมัยสมเด็จพระพุทธพันปี สำหรับให้คนเดินทางมาพักแรมหลบภัยอันตรายจากสัตว์ร้ายต่าง ๆ ในยามค่ำคืน น่าจะเป็นเส้นทางสำหรับผู้คนที่ไปนมัสการพระแท่นดงรัง จังหวัดกาญจนบุรี ชั้นล่างเป็นที่พักช้างพักม้า ชั้นบนสำหรับเป็นที่พักคนเดินทาง ทางวัดได้อนุรักษ์ไว้นับเป็นโบราณสถานสำคัญในด้านประวัติศาสตร์ท้องถิ่น
สำหรับประวัติการสร้างวัด หลวงพ่อลำเจียก อดีตเจ้าอาวาส ได้ริเริ่มสร้างวัดบริเวณที่ดินของท่านเอง ตั้งแต่ปี พ.ศ. 2489 ประกาศตั้งเป็นวัดเมื่อวันที่ 15 สิงหาคม พ.ศ. 2489 เริ่มแรกท่านได้สร้างอุโบสถเป็นโครงสร้างไม้มุงสังกะสี และตั้งชื่อวัดว่า "วัดศาลาตึก" ด้วยเหตุที่ว่ามีซากอาคารเก่านั้นอยู่ ต่อมาได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 เขตวิสุงคามสีมากว้าง 40 เมตร ยาว 80 เมตร หลวงพ่อลำเจียกได้สร้างอุโบสถหลังใหม่โครงสร้างคอนกรีตเสริมเหล็ก แบบทรงไทย หลังคาลด 3 ชั้น 2 มุข ยกพื้นขึ้นสูงเป็น 3 ชั้น ทุกชั้นมีกำแพงแก้ว ปิดทองคำเปลวตามลวดลายทั้งหลังและบานประตูหน้าต่าง แกะสลักเป็นทศชาติชาดก สร้างแล้วเสร็จเมื่อ พ.ศ. 2500 และภายในมีภาพจิตรกรรมฝาผนัง ภาพพระพุทธเจ้าและภาพประเพณีไทย วัฒนธรรมไทย 4 ภาค ส่วนพระประธานประจำอุโบสถ เป็นพระพุทธรูปปางมารวิชัย มีซุ้มเรือนแก้วลงรักปิดทองคำแท้ พร้อมพระอัครสาวก
วัดโพธิ์งาม (จังหวัดนครปฐม)

วัดโพธิ์งาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระตีบ อำเภอกำแพงแสน จังหวัดนครปฐม
วัดโพธิ์งาม เดิมเป็น สำนักสงฆ์หนองไม้หน้า สร้างเมื่อวันที่ 14 กุมภาพันธ์ พ.ศ. 2502 โดยมีผู้ใหญ่สำอางค์ ปลีทอง ถวายที่ดินจำนวน 35 ไร่ 3 งาน ต่อมานายบัว ยี่สุ่นเกตุและนายใช้ ได้ร่วมบริจาคที่ดินจำนวน 3 ไร่ รวมเนื้อที่วัด 41 ไร่ 3 งาน ต่อมาได้รับอนุญาตสร้างวัดจากกระทรวงศึกษาธิการเมื่อ พ.ศ. 2512 ได้รับพระราชทานวิสุงคามสีมาเมื่อ พ.ศ. 2515 เริ่มแรกได้ปลูกกุฏิมุงด้วยหญ้าคาตามที่หาได้ โดยในปี พ.ศ. 2502 ผู้ใหญ่สำอางค์ ปลีทองได้นิมนต์พระอาจารย์พลอยจากวัดอื่นมาจำพรรษา เมื่อออกพรรษาท่านกลับไปที่อื่นตามอัธยาศัย จากนั้น พ.ศ. 2505 ชาวบ้านได้ร่วมกันสร้างโรงเรียน เปิดเมื่อวันที่ 5 เมษายน พ.ศ. 2505 จนเมื่อ พ.ศ. 2506 พระอาจารย์เกื้อกูล ขุทฺทโก จากวัดท่าเสาได้มาเป็นเจ้าอาวาส ท่านได้ดำเนินการก่อสร้างถาวรวัตถุและพัฒนาวัดจนมีความเจริญ วัดได้ทำพิธีผูกพัทธสีมาและปิดทองฝังลูกนิมิตอุโบสถเมื่อ พ.ศ. 2541 วัดโพธิ์งามได้รับเลือกเป็นวัดพัฒนาดีเด่นจากสำนักงานพระพุทธศาสนาเมื่อ พ.ศ. 2558
ภายในวัดมีศูนย์อนุรักษ์ของใช้พื้นบ้าน จัดแสดงเครื่องจักสาน เครื่องมือจับสัตว์น้ำ อาทิ กระพร้อม กะเหล็บ ตะข้อง ลอบยืน เป็นต้น และเป็นที่เก็บและจัดแสดงวัตถุและข้าวของที่มีขนาดใหญ่ อาทิ เครื่องสีฝัด รถสามล้อถีบ ล้อเกวียน เครื่องจักสาน ตะเกียงเจ้าพายุ เป็นต้น
สถานีเคหะ (แก้ความกำกวม)

สถานีเคหะ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
รัฐบาลวอลลูน

รัฐบาลวอลลูน  หรือ รัฐบาลวอลโลเนีย  คือฝ่ายบริหารแห่งแคว้นวอลลูน (วอลโลเนีย) โดยเป็นหนึ่งในหกรัฐบาลในการปกครองของประเทศเบลเยียม และมีที่ทำการอยู่ที่เอลีแซ็ตในเมืองนามูร์
บทบาทหน้าที่.
รัฐบาลวอลลูนมีบทบาทหน้าที่ตามรัฐธรรมนูญในแคว้นวอลลูนดังนี้
1993 สเปซมะชีน

1993 สเปซมะชีน  เป็นวิดีโอเกมแนวชูตเอ็มอัป ค.ศ. 2016 สำหรับไมโครซอฟท์ วินโดวส์ และโอเอสเทน ซึ่งเดิมที เกมนี้มีแผนที่จะวางจำหน่ายในชื่อ"เชนันโดอาห์: ดอเตอร์ออฟเดอะสตาส์" ("Shenandoah: Daughter of the Stars") สำหรับอามิกาใน ค.ศ. 1993 ก่อนที่โครงการดังกล่าวจะถูกยกเลิก
สภาเฟลมิช

สภาเฟลมิช  เป็นสภานิติบัญญัติซึ่งกำกับดูแลประชาคมเฟลมิชและแคว้นเฟลมิชของประเทศเบลเยียม (โดยต่างจากประชาคมฝรั่งเศสและแคว้นวอลลูนซึ่งแยกฝ่ายนิติบัญญัติออกจากกัน ได้แก่สภาประชาคมฝรั่งเศสและสภาวอลลูนตามลำดับ)
สภาเฟลมิชมีหน้าที่ผ่านร่างกฎหมายต่าง ๆ  ซึ่งมีศักดิ์เทียบเท่ากับพระราชบัญญัติ เพื่อใช้ในแคว้นเฟลมิชและหน่วยงานในสังกัดเฟลมิชที่ตั้งอยู่ในกรุงบรัสเซลส์ กฎหมายนี้จะต้องการผ่านรับรองและประกาศใช้โดยรัฐบาลวอลลูน รวมทั้งผ่านร่างกฎหมายงบประมาณประจำปี สภาเฟลมิชตั้งที่ทำการอยู่ที่กรุงบรัสเซลส์
สภาประชาคมฝรั่งเศส

สภาประชาคมฝรั่งเศส  เป็นสภานิติบัญญัติที่กำกับดูแลประชาคมฝรั่งเศสแห่งเบลเยียม ประกอบด้วยสมาชิกทั้งหมด 75 คนจากสภาวอลลูนยกเว้นสมาชิกผู้พูดภาษาเยอรมัน (ในปัจจุบันมี 2 คน) ซึ่งจะได้รับการแทนที่ด้วยสมาชิกผู้พูดภาษาฝรั่งเศสจากพรรคเดียวกัน และอีก 19 คนที่ได้รับการเลือกตั้งจากกลุ่มผู้พูดภาษาฝรั่งเศสในสภาแคว้นนครหลวงบรัสเซลส์ สมาชิกเหล่านี้มาจากการเลือกตั้งทุก 5 ปี
ประธานสภาประชาคมฝรั่งเศสคนปัจจุบันคือ รูว์ดี เดอม็อต สังกัดพรรคสังคมนิยม
ตั้งแต่ ค.ศ. 2011 เป็นต้นมา สภาประชาคมฝรั่งเศสใช้นามแทนในการสื่อสารว่า สภาสหพันธรัฐวอลโลนี-บรัสเซลส์ 
บทบาทหน้าที่ด้านนิติบัญญัติ.
สภาประชาคมฝรั่งเศสมีอำนาจหน้าที่ทางนิติบัญญัติในขอบเขตของประชาคมฝรั่งเศสแห่งเบลเยียมดังนี้
อีเอฟแอลลีกวัน เพลย์ออฟ 2021 นัดชิงชนะเลิศ

การแข่งขัน อีเอฟแอลลีกวัน เพลย์ออฟ 2021 นัดชิงชนะเลิศ เป็นแมตช์ฟุตบอลที่จะตัดสินระหว่าง แบล็กพูล และ ลินคอล์นซิตี. แมตช์นี้จะลงเล่นกันในวันที่ 30 พฤษภาคม พ.ศ. 2564 ที่ สนามกีฬาเวมบลีย์ ใน ลอนดอน. สองทีมที่ดีที่สุดของฤดูกาล อีเอฟแอลลีกวัน ฤดูกาล 2020–21 (ฮัลล์ซิตี และ ปีเตอรโบโรยูไนเต็ด) จะได้รับสิทธิ์การเลื่อนชั้นอัตโนมัติสู่ แชมเปียนชิป, ในขณะที่ทีมที่อยู่ในพื้นที่ตั้งแต่ อันดับที่สามถึงหกในตารางคะแนนเข้ามามีส่วนใน เพลย์ออฟ รอบรองชนะเลิศ และทีมผู้ชนะของรอบรองชนะเลิศเหล่านี้จะได้เข้าแข่งขันในพื้นที่สุดท้ายสำหรับ ฤดูกาล 2021–22 ในแชมเปียนชิป.
โทนี แฮร์ริงตันเป็น ผู้ตัดสิน สำหรับนัดนี้ซึ่งลงเล่นต่อหน้าผู้ชม 9,751 คน.
แมตช์.
รายละเอียด.
<onlyinclude></onlyinclude>
กีฬากรีฑาในโอลิมปิกฤดูร้อน 2020 – วิ่ง 100 เมตร บุคคลชาย

การแข่งขันกีฬากรีฑาในโอลิมปิกฤดูร้อน 2020 – วิ่ง 100 เมตร บุคคลชาย มีกำหนดจัดขึ้นระหว่างวันที่ 31 กรกฎาคมถึง 1 สิงหาคม พ.ศ. 2564 ที่กรีฑาสถานแห่งชาติญี่ปุ่น คาดว่าจะมีนักกีฬาประมาณ 80 คนเข้าร่วมแข่งขัน จำนวนที่แน่นอนจะขึ้นอยู่กับว่ามีกี่ประเทศที่ใช้อันดับสากลในการเพิ่มนักกีฬานอกเหนือจาก 56 คนที่ผ่านการคัดเลือกตามช่วงเวลาหรืออันดับ (มีการใช้อันดับสากล 23 ตำแหน่งในปี พ.ศ. 2559)
<templatestyles src="Template:TOC limit/styles.css" />
สถิติ.
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
วัดเขาช่องพราน

วัดเขาช่องพราน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเตาปูน อำเภอโพธาราม จังหวัดราชบุรี
ประวัติ.
ตามตำนาน เรื่อง "เขาช่องพราน" ที่เล่าสืบต่อกันมาว่าพระรามัญญาธิบดีที่ 2 อดีตเจ้าอาวาสวัดคงคาราม เป็นผู้พบเขาช่องพรานและถ้ำในบริเวณนี้หลายแห่ง เห็นเป็นทำเลดีจึงได้ชักชวนชาวมอญมาตั้งรกรากทำมาหากินในท้องถิ่นนี้ และสร้างวัดขึ้นติดกับเขาทางด้านใต้ ส่วนอีกเรื่องหนึ่งกล่าวว่า วัดเขาช่องพรานนั้น พระยาเทพประชุน (ปั้น ปันยารชุน) ร่วมกับพระอาจารย์ศาลเจ้าอาวาส พร้อมกับครอบครัวชาวมอญร่วมกันสร้างขึ้นเมื่อ พ.ศ. 2409 และใน พ.ศ. 2457 พระบาทสมเด็จพระมงกุฏเกล้าเจ้าอยู่หัว ได้ทรงนำกองเสือป่าไปทำการซ้อมรบและเสด็จประทับแรมในบริเวณวัดเขาช่องพราน พระยาเทพประชุน พระยาราชสงคราม (บุญมาก ปันยารชุน) และพระยาปรีชานุสาสน์ (เสริญ ปันยารชุน) ได้ตามเสด็จด้วยเมื่อเห็นสภาพของวัดและอุโบสถ ชำรุดทรุดโทรมมาก จึงได้ร่วมกันบูรณะซ่อมแซมจนเสร็จเรียบร้อยเมื่อ พ.ศ. 2460 
อีกเรื่องเล่า สมเด็จพระเจ้าตากสินมหาราชได้รับสั่งให้พระยาอินทรอภัยยกกำลังไปตั้งรักษาหนองน้ำที่เขาช่องพรานเพื่อสกัดกั้นกองทัพพม่าที่มาใช้น้ำจากหนองน้ำแห่งนี้ เลี้ยงช้างเลี้ยงม้าของตนและใช้ช่องเขานี้เป็นทางลำเลียงเสบียงอาหารด้วย พระยาเทพประชุน ได้นำคนไปสร้างวัดนี้ เมื่อแล้วเสร็จได้ให้คนเหล่านั้นอาศัยบริเวณวัดต่อไป เพื่อช่วยปลูกข้าวถวายให้แก่พระภิกษุสามเณรที่จำพรรษาที่วัด โดยมอบเนื้อที่ทำนาให้ประมาณ 80 ไร่และเล่ากันต่อมาว่ามีคนอาศัยทำนาประมาณ 10 ครอบครัว วัดเริ่มสร้างเพียงศาลาและกุฎิหลังเล็ก ๆ มีพระประจำวัดค่อย ๆ เพิ่มจำนวนมากขึ้นตามลำดับ โดยมีพระครูรามัญดี (พระอาจารย์ศาล) เป็นเจ้าอาวาสรูปแรก
อาคารเสนาสนะและปูชนียวัตถุ.
อาคารเสนาสนะและปูชนียวัตถุที่สำคัญ ได้แก่ อุโบสถหลังใหม่ทรงจัตุรมุข ซุ้มประตูหน้าต่างประดับลายปูนปั้น ถ้ำพระนอนมีพระพุทธรูปปางไสยาสน์ซึ่งเป็นพระนอนองค์ใหญ่มีความยาว 8 เมตร สูง 1 เมตร พบพระพุทธรูปหินทรายแดงปางต่าง ๆ พระแผงไม้แกะเป็นพระพิมพ์องค์เล็ก ๆ จำนวน 2 แผง ถ้ำนี้มีฝูงค้างคาวจำนวนนับร้อยล้านตัวที่บินออกจากถ้ำเป็นสายสีดำเคลื่อนไหวไปมา ในช่วงเวลาประมาณ 17.30 น. เจดีย์มอญเป็นเจดีย์ก่ออิฐถือปูนมีลวดลายปูนปั้นประดับ และบนยอดเขามีพระบรมธาตุบวรวิสุทธิเจดีย์ อุโบสถหลังนี้เป็นผลงานออกแบบโดยศิลปินแห่งชาติสาขาสถาปัตยกรรม ภิญโญ สุวรรณคีรี
รัฐบาลประชาคมฝรั่งเศส

รัฐบาลประชาคมฝรั่งเศส  หรือ รัฐบาลสหพันธ์วอลโลเนีย-บรัสเซลส์  เป็นสภานิติบัญญัติของประชาคมฝรั่งเศสแห่งเบลเยียม มีที่ตั้งอยู่ที่กรุงบรัสเซลส์ โดยมีคณะรัฐมนตรีมาจากการคัดเลือกโดยสภาประชาคมฝรั่งเศส และมีผู้นำคือมุขมนตรี
สภาแคว้นนครหลวงบรัสเซลส์

สภาแคว้นนครหลวงบรัสเซลส์  เป็นฝ่ายนิติบัญญัติของแคว้นนครหลวงบรัสเซลส์ ซึ่งเป็นหนึ่งในสามแคว้นในประเทศเบลเยียม โดยนิยมเรียกอย่างสั้น ๆ ว่า สภาบรัสเซลส์ 
บทบาทหน้าที่.
บทบาทของสภาบรัสเซลส์นั้นโดยหลักอยู่ที่การกำกับดูแลแคว้นนครหลวงบรัสเซลส์ รวมถึงการผ่านงบประมาณ ยกร่างและผ่านร่างกฎหมายที่ใช้บังคับภายในแคว้น เช่น เทศบัญญัติหรือกฎต่าง ๆ ที่มีผลบังคับใช้ตามกฎหมาย โดยหน้าที่แรกหลังจากสมัยเลือกตั้งสมาชิกสภานั้นคือการแต่งตั้งรัฐมนตรี  จำนวน 5 ตำแหน่ง และรัฐมนตรีช่วย  จำนวน 3 ตำแหน่ง ซึ่งรวมกันเป็นคณะรัฐมนตรีแห่งแคว้นนครหลวงบรัสเซลส์ 
สภาบรัสเซลส์มีหน้าที่กำกับดูแลคณะรัฐมนตรีทั้งคณะได้โดยผ่านกลไกการตรวจสอบจากการอภิปรายลงมติไม่ไว้วางใจเป็นรายคณะ หรือรายบุคคล อย่างไรก็ตามตามกฎหมายแล้วไม่สามารถทำการยุบสภาได้ก่อนครบกำหนดวาระ 5 ปี ดังนั้นจึงทำให้การอภิปรายไม่ไว้วางใจนั้นมีไว้เพียงเพื่อให้ข้อเสนอแนะ โดยสภาจะต้องทำการคัดเลือกผู้ดำรงตำแหน่งรัฐมนตรีทั้งคณะใหม่ หรือเป็นรายบุคคลแทน
สมาชิกสภาบรัสเซลส์นั้นประกอบด้วยสมาชิกจำนวน 89 คน โดยแบ่งเป็นสองกลุ่มย่อย ได้แก่ กลุ่มที่ใช้ภาษาฝรั่งเศสจำนวน 72 คน และกลุ่มที่ใช้ภาษาดัตช์จำนวน 17 คน สมาชิกในกลุ่มที่ใช้ภาษาฝรั่งเศสนั้นยังประกอบกันเป็น "สภาผู้ใช้ภาษาฝรั่งเศสในบรัสเซลส์"  หรือชื่อเดิมคือ "คณะกรรมาธิการประชาคมฝรั่งเศส"  ในขณะที่สมาชิกในกลุ่มที่ใช้ภาษาดัตช์นั้นรวมตัวกันเป็น "คณะกรรมาธิการประชาคมเฟลมิช"  เมื่อรวมคณะกรรมาธิการทั้งสองคณะเข้าด้วยกันจะเรียกว่า คณะกรรมาธิการประชาคมร่วม  มีหน้าที่โดยตรงเกี่ยวกับการกำกับดูแลกิจการด้านประชาคมภายในแคว้นนครหลวงบรัสเซลส์
ในจำนวนสมาชิกในกลุ่มที่ใช้ภาษาฝรั่งเศสทั้ง 72 คน มี 19 คน ได้รับแต่งตั้งเป็นสมาชิกสภาประชาคมฝรั่งเศสแห่งเบลเยียม และในกรณีเดียวกันกับกลุ่มที่ใช้ภาษาดัตช์ ซึ่งมีสมาชิกจำนวน 6 คน ได้รับแต่งตั้งเป็นสมาชิกสภาเฟลมิช
วัดคงคาราม (จังหวัดราชบุรี)

วัดคงคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองตาคต อำเภอโพธาราม จังหวัดราชบุรี
วัดคงคารามเดิมชื่อว่า วัดกลาง ส่วนภาษามอญจะเรียกว่า เภี้ยโต้ แปลว่าวัดกลาง จดทะเบียนเมื่อปี พ.ศ. 2320 ได้รับพระราชทานวิสุงคามสีมา เมื่อปี พ.ศ. 2330 ในสมัยพระบาทสมเด็จพระจอมเกล้าเจ้าอยู่หัว วัดคงคารามเจริญขึ้นถึงขั้นสูงสุดกล่าวกันว่าพระครูรามัญญาธิบดีรูปหนึ่ง เป็นที่เคารพนับถือของพระบาทสมเด็จพระจอมเกล้าเจ้าอยู่หัวมาก แต่หลักฐานเอกสารที่เขียนขึ้นในปี พ.ศ. 2394 ยังคงเรียกวัดนี้ว่า "วัดกลาง" เจ้าจอมมารดากลิ่น ในรัชกาลที่ 4 ได้รับเป็นผู้อุปถัมภ์วัด ได้ทูลเกล้าถวายวัดกลางให้เป็นพระอารามหลวงพระบาทสมเด็จพระจอมเกล้าเจ้าอยู่หัวจึงทรงพระราชทานนามวัดใหม่ว่า "วัดคงคาราม" 
พระอุโบสถมีเจดีย์ทรงรามัญ 7 องค์ รายรอบ เป็นตัวแทนของพระยามอญทั้ง 7 เป็นอาคารก่ออิฐถือปูน ขนาดกว้าง 7 เมตร ยาว 17.25 เมตร ประตูทุกบานเป็นงานจำหลักไม้ฝีมือประณีต ส่วนบานหน้าต่างด้านนอกเป็นลายรดน้ำ ภายในมีจิตรกรรมฝาผนังงานศิลปะของชาวมอญ สีของภาพเป็นสีธรรมชาติ ที่สกัดจากเปลือกไม้ และดอกไม้ในสมัยนั้น เขียนถึงเรื่องราว อาทิ ภาพพุทธประวัติตอนมารผจญ ภาพสวรรค์ชั้นต่าง ๆ ภาพอดีตของพระพุทธเจ้าที่ประทับบนบัลลังก์ และทศชาติชาดก บางภาพเป็นภาพโบราณสมัยอยุธยา และบางภาพเป็นภาพที่ปฏิสังขรณ์จากช่างในช่วงรัชกาลที่ 4 นอกจากนั้นยังมีเรือนไทยกุฏิ 9 ห้อง ที่สร้างในสมัยกรุงธนบุรี มีการสลักบานหน้าต่างงดงาม ปัจจุบันเรือนไทยกุฏิ 9 ห้อง ได้ถูกจัดตั้งให้เป็นพิพิธภัณฑ์พื้นบ้านวัดคงคาราม รวบรวมศิลปะของมีค่าของชาวมอญมาตั้งแต่โบราณ และมีเสาหงส์ (หงส์สำริด) สัญลักษณ์ของวัดมอญ
Platydesmida

Platydesmida (จากภาษากรีก "platy" "แบน" และ "desmos" "สิ่งเชื่อม") เป็นอันดับของกิ้งกือที่ประกอบไปด้วยสองวงศ์ ซึ่งมีมากกว่า 60 สปีชีส์ บางสปีชีส์มีพฤติกรรมเลี้ยงลูก ซึ่งตัวผู้จะทำหน้าที่ดูแลไข่
ลักษณะ.
กิ้งกือในวงศ์นี้ (platydesmidan) มีรูปร่างแบนและมีส่วนยื่นออกมาจากปล้องลำตัวแต่ละปล้อง (paranota) ซึ่งปล้องมีจำนวนตั้งแต่ 30 ถึง 110 ปล้อง มีความยาวได้ถึง 60 มิลลิเมตร
พฤติกรรม.
platydesmidan มีการพัฒนามาเป็นพิเศษเพื่อให้สามารถกินเห็ดราได้ ซึ่งต่างจากกิ้งกือส่วนใหญ่ที่กินซากพืชเป็นอาหาร นอกจากนี้ยังมีการศึกษาเกี่ยวกับพฤติกรรมลงทุนเพื่อลูก (parental investment) ที่ซึ่งตัวผู้ของบางสปีชีส์ขดตัวรอบไข่และลูกอ่อน อันเป็นตัวอย่างที่หาได้ยากสำหรับการเลี้ยงลูกโดยตัวผู้ในสัตว์ขาข้อ พฤติกรรมนี้สามารถพบได้ในสปีชีส์ของสกุล "Brachycybe" จากทวีปอเมริกาเหนือและญี่ปุ่น และ "Bazillozonium" กับ "Yamasinaium" จากญี่ปุ่น ซึ่งล้วนอยู่ในวงศ์ Andrognathidae
ประวัติศาสตร์วิวัฒนาการ.
ซากดึกดำบรรพ์เพียงชิ้นเดียวที่ได้รับการอธิบายรูปพรรณของกิ้งกือในอันดับนี้มาจากอำพันพม่าในยุคครีเทเชียสตอนกลาง (ประมาณหนึ่งร้อยล้านปีที่แล้ว) โดยอยู่ในวงศ์ "Andrognathus" ซึ่งวงศ์นี้ยังคงหลงเหลือมาถึงปัจจุบัน และมีตัวอย่างจำนวนหนึ่งของซากดึกดำบรรพ์กิ้งกืออันดับนี้ที่ยังไม่ได้รับการอธิบายจากแหล่งอำพันเดียวกันอีกด้วย
การกระจายตัว.
platydesmidan พบได้ในอเมริกาเหนือ, อเมริกากลาง, บริเวณเมดิเตอร์เรเนียนของยุโรป, ญี่ปุ่น, จีน, เอเชียตะวันออกเฉียงใต้และอินโดนีเซีย
การจัดจำแนก.
อันดับนี้ประกอบด้วยสองวงศ์
วงศ์ Andrognathidae 
วงศ์ Platydesmidae
รายชื่อรัฐบาลในประเทศเบลเยียม

ประเทศเบลเยียมแบ่งการปกครองเป็นรัฐบาลย่อยๆ โดยมีรัฐบาลกลาง, รัฐบาลแคว้น และรัฐบาลประชาคม โดยรัฐบาลในแต่ละระดับมีบทบาทและหน้าที่แยกกันตามรัฐธรรมนูญเบลเยียม
รัฐบาลกลาง.
รัฐบาลกลางเบลเยียมเป็นฝ่ายบริหารสูงสุดในราชอาณาจักรเบลเยียม
รัฐบาลเฟลมิช.
รัฐบาลเฟลมิชเป็นฝ่ายบริหารของทั้งสององค์กร คือ แคว้นเฟลมิช และประชาคมเฟลมิช
รัฐบาลวอลลูน.
รัฐบาลวอลลูนเป็นฝ่ายบริหารของวอลโลเนีย (แคว้นวอลลูน)
รัฐบาลประชาคมผู้พูดภาษาเยอรมัน.
รัฐบาลประชาคมผู้พูดภาษาเยอรมันเป็นฝ่ายบริหารของประชาคมผู้พูดภาษาเยอรมัน
สภาประชาคมผู้พูดภาษาเยอรมัน

สภาประชาคมผู้พูดภาษาเยอรมันแห่งเบลเยียม  เป็นฝ่ายนิติบัญญัติของประชาคมผู้พูดภาษาเยอรมันแห่งเบลเยียม ตั้งอยู่ที่เมืองอ็อยเพิน ประเทศเบลเยียม
บทบาทหน้าที่สำคัญของสภาฯ รวมถึงการจัดการเลือกตั้งและการกำกับดูแลรัฐบาลประชาคมผู้พูดภาษาเยอรมัน การผ่านร่างกฎหมายสำหรับบังคับใช้ในเขตประชาคม และการจัดเตรียมและจัดสรรงบประมาณประจำปี
บทบาทหน้าที่.
ตามมาตรา 139 ของรัฐธรรมนูญเบลเยียม รัฐบาลและสภาประชาคมผู้พูดภาษาเยอรมันสามารถผ่านร่างกฎหมายเพื่อบังคับใช้ได้ในประเด็นต่อไปนี้
คาซูโยชิ มิอูระ

คาซูโยชิ มิอูระ  หรือที่มักเรียกกันสั้น ๆ ว่า คาซู (ฉายา "คิงคาซู") เป็นนักฟุตบอลชาวญี่ปุ่นที่ลงเล่นในตำแหน่งกองหน้าให้กับทีมโอลิเวเรนเซ่ ในลีกาปูร์ตูกัลโดยช์ ลีกการแข่งฟุตบอลอาชีพระดับที่ 2 ในโปรตุเกส 
โดยเขาได้ลงเล่นให้ทีมชาติญี่ปุ่น นับตั้งแต่ปี ค.ศ. 1990-2000 และเป็นชาวญี่ปุ่นคนแรกที่ได้รับรางวัลนักฟุตบอลเอเชียยอดเยี่ยมแห่งปี มิอูระเริ่มต้นการเป็นนักฟุตบอลอาชีพกับสโมสรซานโตส ในประเทศบราซิล จากนั้นจึงย้ายไปลงเล่นให้กับหลายสโมสรในบราซิลก่อนที่จะกลับมาลงเล่นในประเทศญี่ปุ่น โดยมิอูระได้เริ่มมีชื่อเสียงขึ้นในช่วงเวลาเดียวกันกับการก่อตั้งรายการฟุตบอลเจลีก ในปี 1993 ทำให้เขาได้รับการยกย่องให้เป็นนักเตะซุปเปอร์สตาร์คนแรกที่เป็นชาวญี่ปุ่น นอกจากนี้ มิอูระยังเป็นผู้เล่นที่มีลีลาการสับขาหลอกที่โดดเด่นและมีท่าดีใจอันเป็นเอกลักษณ์ ซึ่งเขามักจะเต้นฉลองการทำประตูแบบบราซิล หรือที่รู้จักกันในชื่อ "คาซูแดนซ์"
นอกจากนี้ มิอูระยังเป็นเจ้าของสถิติผู้เล่นที่มีอายุมากที่สุดโลกที่ทำประตูได้ในลีกฟุตบอลอาชีพ ซึ่งเขาทำประตูได้ในขณะที่อายุ 50 ปี และในปัจจุบันก็ถือเป็นผู้เล่นที่อายุมากที่สุดที่ยังคงลงเล่นฟุตบอลในระดับอาชีพ นับเป็นนักฟุตบอลที่ลงเล่นฟุตบอลในระดับอาชีพนานกว่า 5 ทศวรรษ (ทศวรรษ 1980-2020) มิอูระมีพี่ชายชื่อ ยาซูโตชิ มิอูระ ซึ่งเป็นนักฟุตบอลอาชีพเช่นเดียวกับเขา 
ในส่วนของชีวิตส่วนตัว มิอุระแต่งงานกับอดีตนักแสดงสาวชื่อ ริซาโกะ มีลูกชายสองคนชื่อ เรียวตะ และโคตะ มิอูระ โดยโคตะนั้นเป็นนักมวยคิ๊กบ็อกซิ่งอาชีพ เป็นที่รู้จักจากการขึ้นชกกับ บัวขาว บัญชาเมฆ นักมวยชาวไทย
เกิดใหม่เป็นนางร้าย จะเลือกทางไหนก็หายนะ

เกิดใหม่เป็นนางร้าย จะเลือกทางไหนก็หายนะ (; โรมาจิ: "Otome Gēmu no Hametsu Furagu Shika Nai Akuyaku Reijō ni Tensei Shite Shimatta…") หรือที่รู้จักในญี่ปุ่นในชื่อย่อว่า ฮาเมฟูระ (; โรมาจิ: "HameFura") เป็นซีรีส์ไลต์โนเวลญี่ปุ่น เขียนโดยซาโตรุ ยามางูจิ และวาดภาพประกอบโดยนามิ ฮิดากะ เริ่มเผยแพร่ออนไลน์ในเดือนกรกฎาคม พ.ศ. 2557 ทางเว็บไซต์นิยายออนไลน์โดยผู้ใช้โชเซ็ตสึกะ นิ นาโร สำนักพิมพ์อิจิจินชะได้รับลิขสิทธิ์ตีพิมพ์เป็นหนังสือไลต์โนเวลในเครืออิจิจินชะ บุงโกะ ไอริส จำหน่ายไลต์โนเวลเล่มแรกเมื่อเดือนสิงหาคม พ.ศ. 2558 และวางจำหน่ายถึงเล่มที่ 12 เมื่อเดือนตุลาคม พ.ศ. 2565
ได้รับการดัดแปลงเป็นมังงะ วาดภาพโดยฮิดากะ ตีพิมพ์ในนิตยสาร"คอมมิกส์รายเดือน ซีโร่-ซัม" นิตยสารการ์ตูนแนว"โจเซ"ของสำนักพิมพ์อิจิจินชะตั้งแต่เดือนสิงหาคม พ.ศ. 2560 ได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 8 มีมังงะภาคแรกเริ่มตีพิมพ์ตั้งแต่เดือนพฤศจิกายน พ.ศ. 2562 ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงก์ ออกอากาศตั้งแต่เดือนเมษายนถึงมิถุนายน พ.ศ. 2563 ฤดูกาลที่สองออกอากาศตั้งแต่เดือนกรกฎาคมถึงเดือนกันยายน พ.ศ. 2564
รัฐบาลแคว้นนครหลวงบรัสเซลส์

รัฐบาลแคว้นนครหลวงบรัสเซลส์  คือหน่วยงานที่มีหน้าที่กำกับดูแลงานฝ่ายบริหารภายในแคว้นนครหลวงบรัสเซลส์ ประกอบด้วยมุขมนตรี 1 ตำแหน่ง รัฐมนตรี 4 ตำแหน่ง และรัฐมนตรีช่วย 3 ตำแหน่ง โดยมีที่มาจากการเลือกตั้งทุก 5 ปี
นอกจากนี้ยังมีตำแหน่งผู้ว่าราชการเขตนครหลวงบรัสเซลส์  ซึ่งได้รับการแต่งตั้งจากคณะรัฐมนตรีของรัฐบาลกลาง มีหน้าที่บังคับใช้กฎหมายเพื่อความสงบเรียบร้อยภายในแคว้นนครหลวงบรัสเซลส์ อย่างไรก็ตาม ผู้ว่าราชการเขตนครหลวงบรัสเซลส์มีอำนาจค่อนข้างจำกัด
แคว้นนครหลวงบรัสเซลส์แบ่งการปกครองย่อยออกเป็นเขตเทศบาลจำนวน 19 เขต โดยในแต่ละเทศบาลล้วนมีฝ่ายบริหารเป็นของตนเองซึ่งมีหน้าที่รับผิดชอบด้านการปกครองในระดับท้องถิ่น เช่น การบังคับใช้กฎหมาย การบำรุงงบประมาณด้านการศึกษาและการคมนาคมภายในเขตเทศบาล งานด้านการปกครองส่วนเทศบาลดำเนินการโดยนายกเทศมนตรี สภาเทศบาล และเทศมนตรี
คณะผู้บริหาร.
คณะผู้บริหารหรือคณะรัฐมนตรีแคว้นนครหลวงบรัสเซลส์นำโดยมุขมนตรี  และสมาชิกอีก 7 คน ได้แก่ รัฐมนตรี  4 ตำแหน่ง (แบ่งเป็นผู้พูดภาษาฝรั่งเศส 2 คน และผู้พูดภาษาดัตช์ 2 คน) และรัฐมนตรีช่วย  3 ตำแหน่ง (อย่างน้อย 1 คนจะต้องเป็นผู้พูดภาษาดัตช์) ในทางปฏิบัติแล้วมุขมนตรีจะเป็นผู้พูดภาษาฝรั่งเศส ดังนั้นคณะรัฐมนตรีจะประกอบด้วยผู้พูดภาษาฝรั่งเศสจำนวน 5 คน และภาษาดัตช์จำนวน 3 คน
อำนาจหน้าที่.
รัฐบาลแคว้นนครหลวงบรัสเซลส์มีอำนาจหน้าที่กำกับดูแลกิจการด้านต่าง ๆ ภายในแคว้น ดังนี้
นอกจากกิจการต่าง ๆ ที่ระบุไว้ข้างต้น คณะกรรมาธิการประชาคมร่วม  เป็นหน่วยงานที่รับผิดชอบงานด้านวัฒนธรรม การศึกษา การกีฬา และความช่วยเหลือประชาชนภายในแคว้น